Այս միտքն ավելի է ամրապնդվում երկրագնդի հակառակ կողմում տեղի ունեցած մի հուզիչ դեպքի համադրությամբ: ԱՄՆ-ի Չիկագո քաղաքի արվարձանում համարյա 70 տարի միասին ապրած ամուսնական զույգը մահացել է 40 րոպեի տարբերությամբ: Երբ Վաթքին ամուսիններից Թերազան կեսգիշերին հրաժեշտ է տվել կյանքին, վշտահար Իսահակը նրա ձեռքն ափերի մեջ է առել: Իսկ երբ 40 րոպե անց զավակները ծնողների ձեռքերն առանձնացրել են, դադարել է շնչել նաև Իսահակը: Ահա այսպես՝ մարդիկ հոգով այնպես են հարազատանում, որ բառի բուն իմաստով՝ առանց իրար ապրել չեն կարողանում: Ընդ որում, սա բնավ էլ եզակի դեպք չէ, մարդկանց հիշողություններում կամ արխիվային փաստաթղթերում հաստատ հնարավոր է հազարավոր նման օրինակներ գտնել: